
REFERAT

privind aprobarea realizării lucrărilor de extindere 
iluminat public în municipiul Timişoara – zona de nord

În conformitate cu Ordonanţa 42/2003 prin Hotărârea Consiliului Local al Municipiului Timişoara  nr. 139 din 29.03.2005 s-a hotărât concesionarea Serviciul de Iluminat Public. Ca urmare, prin licitaţie publică deschisă serviciul a fost concesionat încheindu-se contractul de concesiune: SC 2005-18129 din 21.10.2005 cu S.C. ELBA S.A. în Zona de NORD faţă de Canalul Bega, având obiectul extindere, modernizare şi întreţinere iluminat public;

Având în vedere cele de mai sus precum şi referatele de oportunitate nr. SC2013-31663/05.11.2013 şi SC2014-6485/13.03.2014;
                                                        PROPUNEM:

 1. Aprobarea  realizării lucrărilor: „Extindere iluminat public parcare str. Drăgăşani”, „Extindere iluminat public Calea Sever Bocu, zona cuprinsă între str. I.I. de la Brad şi str. Constructorilor”, “Extindere iluminat public alei între blocurile, careu format de str. Verde, str. Petre Olariu, str. Nicolae Grivu” şi „Extindere iluminat public str. Titan, blocurile cu nr. 7 şi nr. 9”  în cadrul contractului mai sus menţionat din fondurile  bugetului alocat pentru Compartimentul Iluminat Public aferent contractului de concesiune SC2005-18129 din 21.10.2005.

2.  Menţionăm că valoarea lucrărilor de iluminat arhitectural, modernizare şi extindere a sistemului de iluminat public pe partea de nord a Municipiului conform contractului mai sus menţionat este de 23.047.762 lei fără TVA adică 6.678.962 euro fără TVA, iar valorile lucrărilor propuse care rezultă din studiile de fezabilitate sunt după cum urmează: pentru „Extindere iluminat public parcare str. Drăgăşani” – 28.682,80 euro fără TVA; pentru „Extindere iluminat public Calea Sever Bocu, zona cuprinsă între str. I.I. de la Brad şi str. Constructorilor” – 63.429,20 euro fără TVA; pentru „Extindere iluminat public alei între blocurile, careu format de str. Verde, str. Petre Olariu, str. Nicolae Grivu” – 5.782,20 euro fără TVA; pentru „Extindere iluminat public str. Titan, blocurile cu nr. 7 şi nr. 9” – 9.516,90 euro fără TVA. 

